МОДЕЛ УГОВОРА

**Историјски архив Града Новог Сада,**

**Нови Сад, Ул. Филипа Вишњића бр.2а**

**Број:**

**Дана:**

**УГОВОР**

 **О ЈАВНОЈ НАБАВЦИ *ОП ЈН 03/2024***

**Осигурање објекта, возила, имовине, запослених**

Закључен у Новом Саду, дана \_\_\_\_\_\_\_\_\_\_\_\_\_\_\_\_2024. године, између:

**Историјскoг архивa Града Новог Сада**

**са седиштем у Новом Саду,** **Филипа Вишњића 2а**

ПИБ: 102029000 Матични број: 08080976

Број рачуна: 840-171664-12, 840-171668-97 Управа за трезор,

које заступа директор Петар Ђурђев

(у даљем тексту: **Наручилац/Осигураник**) с једне стране

**и**

**................................................................................................**

**са седиштем у ............................................, улица ..........................................,** ПИБ:.......................... Матични број: ........................................

Број рачуна: ............................................ Назив банке:......................................,

кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(у даљем тексту: **Осигуравач**), са друге стране.

*алтернатива*

 *и ПОДИЗВОЂАЧА или ГРУПЕ ПОНУЂАЧА коју чине: (за подизвођача или сваког од чланова групе уписати назив, адресу, седиште, ПИБ И МБ)*

 *а коју/кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

 *(у даљем тексту:**Осигуравач), са друге стране.*

Уговорне стране сагласно констатују:

- да је Наручилац у складу са Законом о јавним набавкама („Службени гласник РС”, број 91/19 и 92/23) спровео отворени поступак јавне набавке бр. ОП ЈН 03/2024 – Осигурање објекта, возила, имовине, запослених;

- да је Наручилац донео Одлуку о додели уговора, број *(попуњава Наручилац)*, од *(попуњава Наручилац)* 2024. године, у складу са којом се закључује овај Уговор између Наручиоца/Осигураника и Осигуравача;

- да је Осигуравач доставио Понуду бр. \_\_\_\_\_\_\_\_\_\_ од \_\_\_\_\_\_\_ 2024. године, која

чини саставни део овог уговора (у даљем тексту: Понуда Осигуравача).

***Члан 1.***

**Предмет уговора**

Осигураник закључује са Осигуравачем уговор о осигурању који обухвата осигурање објекта, имовине, запослених лица, додатно здравствено осигурање, осигурање од аутоодговорности и осигурање од одговорности из делатности за 2024. - 2025. годину, према врстама, условима осигурања и тарифама премије наведеним у спецификацији података за осигурање датој у понуди Осигуравача од \_\_\_\_\_\_\_\_\_\_\_\_2024. године *(попуњава Наручилац)*.

***Члан 2.***

Предмет набавке осигурања из члана 1. овог уговора осигуран је до висине суме осигурања, према врстама осигурања, наведеним у спецификацији Осигуравача.

Висина премије осигурања утврдиће се применом премијских стопа и осталих одредаба тарифа осигурања.

***Члан 3.***

Осигуравач се обавезује да под истим условима и на исти начин осигура и новостечену имовину и новозапослена лица код Осигураника, у току трајања овог уговора, за које ће се закључити анекс полиса осигурања у сваком конкретном случају.

***Члан 4.***

Обавеза Осигуравача је да на основу достављених података од стране Осигураника, изврши обрачун премије осигурања и изда полисе осигурања у складу са понудом бр. \_\_\_\_\_\_\_\_\_\_\_ од \_\_\_\_\_\_\_\_\_\_\_ 2024. године *(попуњава Наручилац/Осигураник)*.

Обрачун премије осигурања у врстама осигурања из члана 1. овог уговора чини саставни део полиса осигурања.

Уговорне стране су сагласне да износ укупне премије осигурања без oбрачунатог пореза за осигурање за период од једне године, на основу издатих полиса износи **\_\_\_\_\_\_\_\_\_\_\_\_\_ динара**, односно укупна премија са обрачунатим порезом за осигурање износи **\_\_\_\_\_\_\_\_\_\_\_\_\_ динара**, у складу са понудом Осигуравача бр. \_\_\_\_\_\_\_\_\_\_ од \_\_\_\_\_\_\_\_\_\_ 2024. године.

Укупна годишња премија осигурања, фактурише се и плаћа у 12 (дванаест) месечних рата.

***Члан 5.***

Уговорне стране су сагласне да су врсте осигурања из члана 1. овог уговора, услови осигурања и полисе саставни део овог уговора.

Осигуравач је обавезан да о свакој промени прописа који регулишу материју осигурања која је предмет овог Уговора, писаним путем обавести Осигураника, најкасније 30 дана од ступања на снагу тих промена.

Осигураник има право, ако се не сложи са изменама услова осигурања или полисама, да откаже само ону врсту осигурања код које је утврђена измена, у року од 30 дана од дана

пријема обавештења из става 2. овог члана.

Уговор се закључује на период од (1) једне године.

Период пружања услуге уговорен је од **\_\_\_\_\_\_\_\_\_\_2024. године од 00:00 часова до \_\_\_\_\_\_\_\_.2024. године** **до 24:00 часова***.**(попуњава Наручилац/Осигураник)*.

У 2024. години плаћање ће се вршити највише до висине средстава обезбеђених Планом набавки и Финансијским планом Осигураника за 2024. годину.

За обавезе плаћања које доспевају по овом уговору у 2025. години, Осигураник ће вршити плаћање по обезбеђивању финансијских средстава, а највише до износа средстава одборених за ову намену у 2025. години.

***Члан 6.***

Осигураник и Осигуравач су сагласни да Осигураник по издатим полисама осигурања и након издавања/пријема исправне електронске фактуре, сачињене у складу са одредбама важећег Закона о електронском фактурисању, плаћање изврши у року до 45 дана од дана издавања/пријема исправне електронске фактуре, по издатим полисима, на месечном нивоу.

Плаћање се врши уплатом на рачун Осигуравача број \_\_\_\_\_\_\_\_\_\_\_\_\_\_\_\_\_\_ који се води код \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ банке.

***Члан 7.***

Када настане осигурани случај, Осигураник је дужан да најкасније у року од пет дана од дана сазнања о настанку осигураног случаја, обавесте Осигуравача, уз детаљан опис околности под којима је дошло до настанка штетног догађаја.

Пријава штете мора бити потписана и оверена од стране овлашћеног лица. По пријему пријаве о насталом осигураном случају Осигуравач је дужан да одмах приступи утврђивању и процени штете.

Осигуравач се обавезује да пружи правовремену и ефикасну услугу при процени, ликвидацији и исплати насталих штета у законском року.

***Члан 8.***

 Осигуравач је дужан да у току важења и реализације Уговора, чува као поверљиве све информације од неовлашћеног коришћења и откривања као пословну тајну, које могу бити злоупотребљене супротно прописима којима се уређује заштита података о личности. Међусобна права и обавезе уговорних страна у вези са поверавањем послова обраде података о личности предмет су посебног уговора.

***Члан 9.***

Уговорне стране су сагласне да се измене или допуне Уговора, могу вршити искључиво у писменој форми путем Анекса, уз обострану сагласност и потпис овлашћених лица уговорних страна.

Наручилац може у складу са чланом 160. Закона о јавним набавкама („Сл. гласник РС“, бр. 91/19 и 92/23), након закључења Уговора о јавној набавци без спровођења поступка јавне набавке повећати обим предмета набавке, с тим да се вредност уговора може повећати максимално до 10% од укупне вредности првобитно закљученог уговора, при чему укупна вредност повећања не може да буде већа од вредности из члана 160. став 1. тач. 2) Закона о јавним набавкама.

Повећањем обима предмета набавке не може се мењати предмет набавке.

***Члан 10.***

 Свака од уговорних страна може једнострано раскинути уговор у случају када друга уговорна страна не испуњава или неблаговремено испуњава своје уговором преузете обавезе.

 О раскиду уговора, уговорна страна је дужна писменим путем обавестити другу уговорну страну.

***Члан 11.***

За све што није изричито регулисано овим уговором примењиваће се одредбе Закона о облигационим односима и други прописи који регулишу ову материју.

***Члан 12.***

Уговорне стране су сагласне да сва спорна питања у вези са овим уговором решавају споразумно.

За евентуалне спорове који не буду решени мирним путем спорове ће решавати Привредни суд у Новом Саду.

***Члан 13.***

Овај уговор сачињен је у 6 (шест) истоветних примерака од којих свака уговорна страна задржава по 3 (три) примерка.

ОСИГУРАВАЧ ОСИГУРАНИК

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Петар Ђурђев, директор

**Напомена:** Овај модел уговора представља садржину уговора који ће бити закључен са изабраним понуђачем.